Kaunase kindluse II fort

Kaunase kindluse II fort on endine fort Tsaari-Venemaa Kaunase kindluse koosseisus. Tänapäeval jääb see Kaunasesse Kazliškiai linnaosa Julijanava asumisse.

Fort valmis aastail 1883–1888. Seda rekonstrueeriti aastail 1893–1898 ja 1908.

Esimese maailmasõja ajal jäi II fort Saksa vägede intensiivse suurtükitule alla, mis eelnes Kaunase kindlusele toimunud tormijooksule. Fort kaotas lahinguvõime ja järgnenud jalaväerünnak murdis selle kohal Kaunase kindluse fortide liinist läbi.Die Erstürmung der Festung Kovno Nõukogude perioodil kasutati fordi ruume laskemoona- ja moonaladudena. Säilinud on selle kasemattide osa, keskmised ja külgmised maa-alused käigud, nurkmised ja tagumised kaponiirid, glassii, kontreskarpne müüritis ja forti ümbritsev vallikraav. Nähtavad on ka uuenduste käigus rajatud betoonist tornid.

Tänapäeval asub fort eramajade piirkonnas. Fordi hästi säilinud viisnurkne struktuur on sealse piirkonna arengule suurt mõju avaldanud. Algne reljeef on siiski osaliselt kahjustatud. Piirkond on kujunenud pargiks ja aedade alaks.

Fordi aladel elutsevate nahkhiirte kaitseks on loodud Julijanava terioloogiline kaitseala (pindala 5 ha).www.saugoma.lt Fort on 2002. aastast kultuurimälestisena kaitse all.

 Viited 

Kategooria:Kaunas
Kategooria:Venemaa keisririigi militaarehitised
Kategooria:Leedu militaarehitised